Εδώ σταματάς το ψάξιμο για όμορφη διαμονή στην Τήνο! Βρήκες αυτό που έψαχνες αν σε ενδιαφέρει ένας ήσυχος τόπος με καταπληκτική θέα, μια ανάσα από τη θάλασσα κι ένα μπαλκόνι (όλη μέρα σκιερό) που θα σε κάνει να μη θέλεις να φύγεις. Το βράδυ δε κοιμάσαι και σε νανουρίζει ο ήχος της θάλασσας. Το σπίτι αυτό καθαυτό είναι όπως δείχνει στις φωτογραφίες. Η πρόσβαση από το πάρκινγκ είναι ύστερα από (κατάβαση πρώτα και ανάβαση μετά) περίπου 50 σκαλιά συνολικά, οπότε δεν ενδείκνυται για άτομα με κινητικές δυσκολίες. Στα πολλά συν της διαμονής είναι ο ευγενικός ιδιοκτήτης, ο οποίος απαντά αμέσως και είναι πρόθυμος να λύσει όποιο πρόβλημα προκύψει (μάλιστα ως αποζημίωση για μια μικρή αναστάτωση της πρώτης μέρας λόγω τεχνικής δυσκολίας με το κλειδί, μας κέρασε δείπνο στο μαγαζί που διατηρεί!). Η μόνη βελτίωση που επιδέχεται ο χώρος είναι μεγαλύτερα σεντόνια στο κρεβάτι καθώς δεν είναι φρόνιμο στους δύσκολους καιρούς λόγω κοβιντ να ακουμπάς το στρώμα επειδή δε φτάνει το σεντόνι να μπει κάτω από αυτό, και μια κουρτίνα στο μπάνιο για να μην πλημμυρίζει. Τέλος, αν δεν έχετε αυτοκίνητο SUV, προτιμήστε να κατεβείτε στον Άγιο Ρωμανό από την πιο μακρινή διαδρομή (στην ανεμογεννήτρια) γιατί είναι ασφαλτοστρωμένος ως κάτω. Εν κατακλείδι, αν μπορείτε να διαθέσετε τα χρήματα (118 την ημέρα τον Αύγουστο) μην το σκέφτεστε άλλο.